צבא השמיים

צבא השמיים (ידוע גם כצבא מרום) הוא צבא מיתולוגי של האל, המתואר בתנ"ך ובכתבי הדתות האברהמיות. הצבא מורכב ממלאכים או מגרמי שמיים שונים.

 במקורות דתיים 
ביהדות 
בנבואת מיכיהו בן ימלא מתאר הנביא חזון שבו ה' יושב על כסאו, וצבא השמים עומדים סביבו. בספר יהושע מתוארת פגישתו של יהושע עם "שר צבא ה'" לפני כיבוש יריחו. חז"ל זיהו את שר צבא ה' עם המלאך מיכאל. לפי פרשנות נפוצה, נקרא האל בתנ"ך אֱלֹהֵי צְבָאֹות על שמו של צבא השמיים.

הביטוי "צבא השמיים" מוזכר עוד מספר פעמים בתנ"ך, בעיקר בהקשר של איסור הפולחן אליו, המוגדר כעבודה זרה.

 בנצרות 
ממוזער|שמאל|250px|המלאך מיכאל מכניע את השטן מאת איגנץ גונתר במוזיאון בודה
בספר הבשורה על-פי לוקאס מסופר על מלאכים מצבא השמיים ששבחו את האל לאחר לידת ישו. בספר חזון יוחנן, הכוחות המורדים של השטן מובסים על ידי צבא השמיים בפיקודו של המלאך מיכאל במהלך המלחמה בגן עדן.

 באסלאם 
שמאל|ממוזער|358x358 פיקסלים| מוחמד בקרב בדר, בסיוע מלאך מצבא השמיים. (המאה ה-16)
בסורת אאל עמראן בקוראן מתוארים אלפי מלאכים שסייעו למוחמד בקרב בדר. גם בסורת א-תובה, נאמר שהאל סייע למוחמד על ידי חיילים בלתי נראים. במיתולוגיה האסלאמית נקרא צבא האל "ג'ונד אללה" (جندالله), ולעומתו קיים "ג'ונד אבליס" (جند ابليس) – צבא השטן. פילוסופים אסלאמים מפרשים ששני הצבאות שוכנים בליבו של האדם ושם מתחולל הקרב ביניהם.

 באמונה הבהאית 
המונח "אדון הצבאות" משמש גם באמונה הבהאית כתואר לאלוהים.The Summons of the Lord of Hosts Baháʼí Reference Library מכתביו של בהאא אללה, שטען שהוא התגלמותו של אלוהים, פורסמו בשם "הזימון של אדון הצבאות" (The Summons of the Lord of Hosts).The Summons of the Lord of Hosts, Page 1 Baháʼí Reference Library

 בספרות 
באפוס גן העדן האבוד מאת ג'ון מילטון, המלאך מיכאל מפקד על צבא המלאכים הנאמנים לאלוהים נגד מלאכי השטן שנפלו. חמוש בחרב מנשקיו של אלוהים, הוא מביס את השטן בקרב אישי, ופוצע אותו.John Milton, Paradise Lost 1674 Book VI line 320 
ראו גם
 צבאות
קישורים חיצוניים


 אהרן פרידמן, דמותו של שר צבא ה' בתוך מחניך קדוש ה'תשע"ו, עמודים 343–354 באתר ספריית אסיף

 הערות שוליים 

קטגוריה:ניבים וביטויים תנ"כיים
קטגוריה:דרגות של מלאכים
קטגוריה:מלאכים ביהדות
קטגוריה:מלאכים בנצרות
קטגוריה:איקונוגרפיה נוצרית